google/wiki40b huggingface dataset:
एलीसन हनिंगन

शुरूआती जीवन

हनिंगन का जन्म वॉशिंगटन डी॰ सी॰ मे हुआ था। वह एमिली पोस्नर, एक रियल इस्टेट एजंट, व ऐल हनिंगन, एक ट्रक ड्राइवर, की इकलोती बेटी है। हनिंगन अपने पिता की ओर से आयरिश वंश की व माँ की ओर से यहूदी है। जब वे दो वर्ष की थी तब उनके माता-पिता का तलाक हो गया और उनकी परवरिश उनकी माँ की अटलांटा मे की।

शुरूआती करियर

हालांकि हनिंगन कई "एक्टिव पैरेंटिंग" फ़िल्मों मे एक शिशु के तौर पर दिखी है व डंकन हिंस कुकी मिक्स के विज्ञापनों मे १९७८ मे भी कार्य कर चुकी है, परन्तु उनकी जब वे १९८५ मे लोस एंजेल्स मे रहने आई तब से उनके अभिनय करियर की शुरुआत हुई। अपनी माँ के साथ रहते हुए उन्होंने नॉर्थ होलीवुड हाई स्कुल मे पढ़ाई की और जब वे अपने पिता के पास सांता बार्बरा मे रहने जाती तब वे कई एजंटों के लिए ऑडिशन भी देती। नॉर्थ होलीवुड हाई स्कुल के बाद उन्होंने कैलिफोर्निया स्टेट यूनिवर्सिटी, नॉर्थरीज मे सायाकोलोजी मे उपाधी ग्रहण की।
हनिंगन की पहली फ़िल्म भूमिका माई मदर इज़ एन एलियन, एक विज्ञान पर आधारित हास्य फ़िल्म मे थी जिसे १९८८ मे रिलीज़ किया गया था। फ़िल्म मे उनके सह कलाकार सेथ ग्रीन आगे चलकर उनके बफी धारावाहिक के सदस्य बन गए जो परदे पर उनके प्रेमी की भूमिका निभाने वाले थे। बाद मे १९८९ मे उन्हें टीवी धारावाहिक, एबीसी की फ्री स्पिरिट मे अपना पहला कार्य मिला।

करियर मे उछाल (१९९७-अबतक)

१९९७ मे २३ वर्ष की उम्र मे हनिंगन को टीवी धारावाहिक बफी द वैम्पायर स्लेयर मे विलो रोज़न्बर्ग की भूमिका डी गई जो बफी की सहेली थी। यह धारावाहिक बेहद सफल रहा और इसके चलते हनिंगन को लोकप्रियता हासिल हुई। इस भूमिका के कारण हनिंगन को कई फ़िल्मों जैसे अमेरिकन पाई, अमेरिकन पाई २, बॉयिज़ एंड गर्ल्स और अमेरिकन वेडिंग मे भूमिकाएं मिली। २००३ मे जब बफी समाप्त हुआ तब हनिंगन की एक एपिसोड की कमाई $२५०,००० थी।
२००४ मे हनिंगन ने वेन हैरी मेट सैली... के रंगमंच रूपांतरण मे ल्यूक पेरी के साथ काम किया। २००५ मे वे टेलिविज़न धारावाहिक की तरह पुनः मुडी और हीट हास्य धारावाहिक हाउ आई मेट योर मदर मे लिली की भूमिका निभाई। इसके साथ ही उन्होंने वेरोनिका मार्स में ट्रीना एकोलास की अतिथि कलाकार की भूमिका भी अदा की। फ़रवरी २००६ मे हनिंगन ने डेट मूवी मे जुलिया जोन्स की भूमिका निभाई।
वे अमेरिकन रीयूनियन मे पुनः मिशेल की भूमिका मे दिखाई दी।
मैनिटोबा

सरकार

मैनिटोबा की राजधानी विनिपेग है। अन्य बडे नगरों में स्टीनबैक और ब्रैण्डन हैं।
मैनिटोबा के लोगों ने एक विधानसभा चुनी। सरकार के नेता, जिसे प्रीमीयर कहा जाता है, विधानसभा में सबसे बडे दल के नेता हैं। यहाँ एक स्थानापन्न भी होता है जो महारानी का प्रतिनिधित्व करता है। वर्तमान में, मैनिटोबा के प्रीमीयर गैरी डोइर हैं और स्थानापन्न जॉन हॉर्वर्ड हैं।
मैनिटोबा के प्रमुख राजनैतिक दल हैं, न्यू डैमोक्रेटिक पार्टी (नवीन लोकतन्त्रवादी दल), द प्रोग्रेसिव कॉन्ज़र्वेटिव पार्टी ऑफ़ मैनोटोबा (मैनिटोबा का पुरातनी दल) और लिब्रल पार्टी (उदार दल)।

इतिहास

मैनिटोबा में हजारों वर्षों से लोग रहते आए हैं। १७वीं, १८वीं और १९वीं शताब्दियों के दौरान इंग्लैण्ड की हड्सन की खाड़ी समवाय से और फ़्रांस दोनों ही स्थानों से यहाँ रहने के लिए आए। यह १८६९ में पश्चिमोत्तर क्षेत्र का भाग बना। लाल नदी विद्रोह, जिसे लुई रील ने आरम्भ किया था, मैनिटोबा में हुआ था।
मैनिटोबा १२ मई, १९७० में कनाडा का भाग बना। इसमें केवल दक्षिणी भाग सम्मिलित था जो संयुक्त राज्य अमेरिका के निकटतम था। पर पश्चिमोत्तर क्षेत्र के भाग बाद में मैनिटोबा में जोडे गए।
रोम

यह लेख इटली की राजधानी एवं प्राचीन नगर 'रोम' के बारे में है। इसी नाम के अन्य नगर संयुक्त राज्य अमरीका में भी है। स्तनधारियों की त्वचा पर पाए जाने वाले कोमल बाल (en:hair) के लिये बाल देखें। इसका पर्यायवाची शब्द रोयाँ या रोआँ (बहुवचन - रोएँ) है। इसे सात पहाड़ियों का नगर, पोप का शहर रक्त वर्ण महिला, प्राचीन विश्व की सामग्री, इटरनल सिटि ( होली सिटी ) के उपनामों से भी जाना जाता है।
रोम (इतालवी : roma (रोमा); अंग्रेज़ी: Rome) इटली देश की राजधानी है।

परिचय

स्थिति : 41°55' उ.अ. तथा 12°28' पू.दे.। वैटिकन नगर को मिलाकर यह रोमन कैथोलिक धर्म का केंद्र भी है। नगर की स्थिति इटली प्रायद्वीप के मध्य में, पश्चिमी तट पर, टाइबर नदी के किनारे, नदी के मुहाने से 17 मील उत्तर-पूर्व में है।
ऐसा विश्वास किया जाता है कि रोम नगर की नींव 'वर्गाकार रोम' के रूप में पैलेटाइन (Paletine) पहाड़ी पर रॉमुलस (Romulus) के द्वारा डाली गई थी। इसका विस्तार अन्य पहाड़ियों पर, एवं नदी के दोनों ओर, बाद में हुआ। रोम की एक विशेषता पहाड़ी ढालों पर इसके चित्ताकर्षक उद्यानों एवं गिरजाघरों की उपस्थिति है, जिनका दृश्य बड़ा ही रमणीक है। नगर में लगभग 300 गिरजाघर कई पुस्तकालय, अजायबघर आदि हैं। विश्वविद्यालय भवन, यूरोप का सुंदरतम अस्पताल, पैलेस ऑव जस्टिस, आदि अन्य प्रसिद्ध भवन हैं। रेल के डिब्बे, ट्रामकार, कृषियंत्र, शल्यचिकित्सा संबंधी यंत्र, कागज, रासायनिक पदार्थ, नकली रेशम, साबुन, कलाप्रदर्शन के सामान, जैसे फर्नीचर, काँच, गहना एवं चमड़े के समान आदि तैयार करने के कारखाने वहाँ हैं। नगर पर्यटन का केंद्र एवं कृषि उपजों और ऊन का बाजार भी है।
अक्षांश रेखाएँ

अक्षांश

अक्षांश, भूमध्यरेखा से किसी भी स्थान की उत्तरी अथवा दक्षिणी ध्रुव की ओर की कोणीय दूरी का नाम है। भूमध्यरेखा को 0°' की अक्षांश रेखा माना गया है। भूमध्यरेखा से उत्तरी ध्रुव की ओर की सभी दूरियाँ उत्तरी अक्षांश और दक्षिणी ध्रुव की ओर की सभी दूरियाँ दक्षिणी अक्षांश में मापी जाती है। ध्रुवों की ओर बढ़ने पर भूमध्यरेखा से अक्षांश का मान बढ़ता है और ध्रुवों का अक्षांश मान  90° है। सभी अक्षांश रेखाएँ परस्पर समानान्तर और पूर्ण वृत्त होती हैं। ध्रुवों की ओर जाने से वृत्त छोटे होने लगते हैं।
पृथ्वी के किसी स्थान से सूर्य की ऊँचाई उस स्थान के अक्षांश पर निर्भर करती है। न्यून अक्षांशों पर दोपहर के समय सूर्य ठीक सिर के ऊपर रहता है। पृथ्वी के तल पर पड़ने वाली सूर्य की किरणों की गरमी विभिन्न अक्षांशों पर अलग अलग होती हैं। पृथ्वी के तल पर के किसी भी देश अथवा नगर की स्थिति का निर्धारण उस स्थान के अक्षांश और देशांतर के द्वारा ही किया जाता है।
किसी स्थान के अक्षांश को मापने के लिए अब तक खगोलकीय अथवा त्रिभुजीकरण नाम की दो विधियाँ प्रयोग में लाई जाती रही हैं।
रवीन्द्रनाथ टैगोर (फ़िल्म)

रवीन्द्रनाथ टैगोर 1961 में बंगाली साहित्यकार के जीवन और कार्यों पर आधारित वृत्तचित्र है। यह उनकी जन्म शताब्दी के अवसर पर सत्यजित राय द्बारा बनाया गया था।
गंगाजल (2003 फ़िल्म)

संक्षेप

फिल्म की शुरुआत में एस पी अमित कुमार (अजय देवगन) बिहार के तेजपुर जिला का पदभार सँभालते हैं.फिल्म की शुरुआत वरिष्ठ पुलिस अधीक्षक (एसएसपी) आईपीएस अमित कुमार (अजय देवगन) ने [बिहार] में काल्पनिक तेजपुर जिले (पश्चिम चंपारण) के प्रभारी के रूप में की। स्थानीय डॉन साधु यादव (मोहन जोशी) और उनके बेटे सुंदर यादव (यशपाल शर्मा) के नियंत्रण में तेजपुर पुलिस के साथ यह क्षेत्र अपराध दर के लिए कुख्यात है। अमित अपने अधीनस्थों में ईमानदारी और साहस देने की कोशिश करता है, लेकिन व्यर्थ। बच्चा यादव (मुकेश तिवारी), जो साधु यादव का एक ठिकाना है, अपने ठिकाने का दौरा करता है, एक कुख्यात स्थानीय गुंडे नुनवा को वहां शरण लेता हुआ देखता है।
यह डर है कि उसे गिरफ्तार करने से नुनवा और तेजपुर पुलिस के बीच सांठगांठ पर मुहर खुल जाएगी, वह नुनवा को मारता है और पुलिस को गुमराह करता है कि वह एक मुठभेड़ में मारा गया था। मुठभेड़ के बारे में संदिग्ध, अमित कुमार ने बच्चा यादव को बुलाया, उसे अस्थायी रूप से ड्यूटी से हटा दिया और उसे साधु यादव और सुंदर यादव से दूर रखने की भी कोशिश की। चिंताजनक है कि वह तेजपुर से स्थानांतरित हो जाएगा, बच्चा यादव, साधु यादव की मदद लेने के लिए, अपने घर का दौरा करता है, जहां उसे पता चलता है कि वह साधु द्वारा खोदा जा रहा है और उनके साथ स्कोर तय करने की कसम खाता है। इस बीच, सुंदर ने एक लोक निर्माण विभाग के इंजीनियर को एक टेंडरिंग प्रक्रिया के दौरान अपने शब्द से नहीं हटने के लिए कहा। अमित घटना की सूचना लेता है और यह भी पाता है कि सुंदर द्वारा अपहरण किए जाने के बाद एक लड़की अपने घर से गायब है। एक अवसर पर, बच्चा यादव ने अमित से उसे एक और मौका देने का आग्रह किया, जो उसे बाध्य करता है। बच्चा यादव सुंदर को एक कारखाने में ले जाता है, जहां अमित और उसके लोग इंतजार कर रहे हैं और थोड़ी देर के लिए चक्कर लगाने के बाद, सुंदर को गिरफ्तार कर लिया गया और उसे स्थानीय अदालत में पेश किया गया, जहां न्यायाधीश ने सुंदर को उसके खिलाफ सबूतों की कमी के कारण बरी कर दिया।
साधु यादव के आदमी तब थाने में जेल जाने और जेल जाने से पहले सुंदर के खिलाफ गवाही देने के बाद स्थानीय पान विक्रेता की दुकान में तोड़फोड़ करने की कोशिश करते हैं। वहां, आरोपी और बच्चा यादव और उनके सहयोगियों के बीच लड़ाई होती है। यह बच्चा यादव के साथ एक चरम बिंदु तक पहुँच जाता है, आरोपी की आँखों को भेदते हुए और तेजाब डालते हुए, स्थानीय रूप से "गंगाजल" के रूप में संदर्भित किया जाता है, उनकी आँखों पर। इस घटना से स्थानीय मीडिया में रोष व्याप्त है, जो पुलिस पर सतर्कता से न्याय करने का आरोप लगाता है। घटना से नाराज, अमित कुमार ने अपने पुरुषों को लिखित रूप में अपना बयान देने का आदेश दिया। हालांकि, बच्चा यादव को छोड़कर, उनकी भागीदारी को अस्वीकार करते हुए, बच्चा यादव ने एक पत्र में अपना कबूलनामा लिखा और उसे अमित को सौंप दिया। जब बच्चा यादव अपने घर पहुँचता है, तो उसे पता चलता है कि उसके बेटे और पत्नी को सुंदर यादव ने बंधक बना लिया, जो थोड़े संघर्ष के बाद, आँखों में गोली मारकर बच्चा यादव को मार डालता है। इस घटना से घबराए अमित कुमार ने बच्चा यादव का स्वीकारोक्ति पत्र जला दिया और सुंदर के लिए एक खोज वारंट जारी किया और साधु यादव को सुंदर को आत्मसमर्पण करने के लिए कहने की चेतावनी दी। साधु यादव सुंदर के लिए अग्रिम जमानत के लिए आवेदन करते हैं लेकिन सुंदर को अदालत में पेश करने से पहले उन्हें गिरफ्तार कर लिया जाता है और जेल ले जाया जाता है। इस बार, अदालत ने जमानत अर्जी खारिज कर दी और पुलिस को सुंदर को 10 दिन की हिरासत में रखने का आदेश दिया।
अंतरिक्ष का सैन्यीकरण

अंतरिक्ष के सैन्यीकरण का अर्थ है अंतरिक्ष में हथियार और सैन्य प्रौद्योगिकी का प्रस्थापन और विकास। 20वीं शताब्दी के मध्य में अंतरिक्ष में की गई शुरुआती खोज के पीछे का एक कारण इसके सैन्य प्रयोग की सम्भावना थी। अमेरिका और सोवियत संघ ने इसे बैलिस्टिक-मिसाइल प्रौद्योगिकी और सैन्य अनुप्रयोगों के लिए क्षमता रखने वाली अन्य प्रौद्योगिकियों को प्रदर्शित करने के लिए एक अवसर के रूप में इस्तेमाल किया। तब से बाह्य अंतरिक्ष का उपयोग इमेजिंग और संचार उपग्रहों जैसे सैन्य अंतरिक्ष यानों के लिए एक ऑपरेटिंग स्थान के रूप में किया गया है। साथ ही साथ, कुछ बैलिस्टिक मिसाइलें अपनी उड़ान के दौरान बाहरी अंतरिक्ष से गुजरती हैं। 2019 तक की यदि बात की जाए, तो अंतरिक्ष में तैनात हथियारों की ज्ञात तैनाती में केवल अल्माज अंतरिक्ष-स्टेशन आयुध, और पिस्तौल (जैसे कि TP-82 कॉस्मोनॉट उत्तरजीविता पिस्तौल, पोस्ट-लैंडिंग, पूर्व-पुनर्प्राप्ति उपयोग के लिए) शामिल हैं। 
इसका इतिहास शीत युद्ध में चलने वाली अमेरिका और सोवियत संघ की प्रतिस्पर्धा के दिनों में हुआ था। आज के दिन में इन दोनों के अलावा चीन और भारत जैसे देश भी इस स्पर्धा में प्रवेश कर चुके हैं।
रासायनिक जाति

रासायनिक जाति (chemical species) ऐसे परमाणु, अणु, अणुओं के अंश और आयन होते हैं जिनपर कोई रासायनिक प्रक्रिया या मापन करा जाए। किसी एक जाति के सदस्य रासायनिक दृष्टि से बिलकुल एक जैसे होते हैं, यानि इनमें एक जैसे रासायनिक तत्व एक ही शैली से जुड़े हुए होते हैं। किसी भी मिश्रण में द्रव्यमान वर्णक्रममाप जैसी तकनीकों से अलग-अलग रासायनिक जातियों को अलग करा जा सकता है।
हैन्सी क्रोनिये

हैन्सी क्रोनिये दक्षिण अफ्रीकी क्रिकेट खिलाड़ी थे।
अखिलेश निगम अखिल

एक हिन्दी साहित्यकार।
संख्यात्मक नियंत्रण

मशीनी औजारों को प्रोग्रामित कमाण्डों के द्वारा स्वयंचालित कर देना संख्यात्मक नियंत्रण (Numeric Control) कहलाता है। अतः संख्यात्मक नियंत्रण में औजारों को हाथ द्वारा पहियों/लीवरों को घुमाकर नहीं चलाना पड़ता। एक बार काम को प्रोग्राम कर देने के बाद इसमें ऑपरेटर का हस्तक्षेप नहीं के बराबर रहता है। चूँकी वर्तमान समय में लगभग सारा संख्यात्मक नियंत्रण कंप्यूटर की सहायता से ही किया जाता है अतः इसे प्रायः कंप्युटर न्युमेरिकल कंट्रोल (CNC) ही कहा जाता है।
चाँदनी चौक, दिल्ली

चाँदनी चौक, दिल्ली दिल्ली शहर का एक क्षेत्र है। लाल किले के पास स्थित चाँदनी चौक पुरानी दिल्ली का एक प्रमुख बाज़ार है।
यह दिल्ली मेट्रो रेल की येलो लाइन शाखा का एक स्टेशन भी है।
तलाकोना

तलाकोना भारत के आन्ध्र प्रदेश प्रदेश के चित्तूर जिले में स्थित एक जलप्रपात है। इस जल प्रपात की ऊँचाई 270 फुट है।
चित्तूर जिले के येर्रावारिपालेम मंडल के नेराबैलु गांव में स्थित है।
यह श्री वेंकटेश्वर अभयारण्य में स्थित है, जो तिरुपति-तिरूमला के क़रीब है। यह एक वन प्रांत में स्थित है। यहां के रमणीय दृश्य मनमोह लेते हैं। पर्याटकों का तांता लगा रहता है। यहां एक मंदिर भी है जिसको सिद्धेश्वर स्वामी मंदिर भी कहा जाता है।

चित्र मालिका

यहां के जंगलों में गिलहरियां, हिरन, चीता, सांबार इत्यादी जानवर हैं। कई जडी बूटियों का भी गेहवारा है। फल फूल, पौदे, पेड से भरा जंगल है, जो एक अभयारण्य है। यहां चंदन के वृक्ष भी काफ़ी मात्रा में हैं। औषधी पौदे और वृक्ष भी हैं।
जयजयवन्ती

जयजयवन्ती, हिन्दुस्तानी शास्त्रीय संगीत का एक राग है। गुरु ग्रन्थ साहिब के अनुसार यह राग, बिलवाल और सोरठ नामक दो अन्य रागों का मिश्रण है। यह राग, गुरबानी के उत्तरार्ध में आया है। नौवें गुरु तेग बहादुर जी ने जयजयवन्ती में ४ पदों की रचना की है।
बादल कक्ष

आविष्कार

अभ्रप्रकोष्ठ (क्लाउड चेंबर) उपकरण का आविष्कार स्काटलैंड के वैज्ञानिक सी.टी.आर. विल्सन ने किया है। नाभिकीय अनुसंधानों में यह बहुत उपयोगी उपकरण है। इसकी सहायता से परमाणु विखंडन अनुसंधानों में वैज्ञानिकों को कण की उपस्थिति का प्रत्यक्ष प्रमाण मिलता रहता है।
अभ्र प्रकोष्ठ में काँच का एक बेलनाकार कोष्ठक रहता है जिसका व्यास लगभग एक फुट होता है। कोष्ठक का आयतन एक पिस्टन द्वारा घटाया-बढ़ाया जा सकता है। कोष्ठक के भीतर वाष्प भरी रहती है। वाष्प का आयतन एकाएक बढ़ जाने पर उसका ताप कम हो जाता है। इसके लिए विल्सन ने पिस्टल के नीचे का स्थान निर्वात कर दिया जिससे पिस्टन शीघ्र नीचे जा जाता है और आयतन एकाएक बढ़ जाता है।
कोष्ठक के भीतर वाष्प का आयतन बढ़ने पर जब उसका ताप घटता है तब वाष्प अभ्र में परिवर्तित हो जाती है। इस वाष्प को अभ्र में परिवर्तित होने के लिए नाभिकों की आवश्यकता होती है। इस समय अल्फा या अन्य आवेशयुक्त कण कोष्ठक में प्रवेश करें तो उनके मार्ग का चित्र बन जाएगा। उसके मार्ग को दृश्य बनाने के लिए कोष्ठक को पारद-चाप-दीप द्वारा प्रकाशित करते हैं। कोष्ठक की पेंदी काली रहती है, जिससे काली पृष्ठभूमि पर अभ्रकमार्ग सरलता से दिखाई पड़े। कोष्ठक के ऊपर कैमरा लगा रहता है जिससे चित्र लिया जाता है।
परमाणु विखंडन के अधिकांश प्रयोगों का निरीक्षण अभ्रकोष्ठक द्वारा किया गया। परमाणुनाभिक क्रियाओं की खोज भी इसी उपकरण द्वार संभव हुई।
गिरफ़्तारी

गिरफ़्तारी किसी व्यक्ति को उसकी अपनी स्वतंत्रता से वंचित करने की प्रक्रिया को बोलते हैं। साधारण तौर पर यह किसी अपराध की छानबीन के लिए, किसी अपराध को घटने से रोकने के लिए या किसी व्यक्ति या व्यक्तियों की हानि होने से रोकने के लिए किया जाता है। मानव अधिकारों की सार्वभौम घोषणा के अनुच्छेद 9 के अनुसार "किसी को भी मनमाने ढंग से गिरफ़्तार, नज़रबंद, या देश-निष्कसित नहीं किया जाएगा।"
समाज कल्याण

नागरिकों की मूलभूत आवश्यकताओं की पूर्ति के लिए आवश्यक सामाजिक समर्थन देना समाज कल्याण कहलाता है।
मुज़ार्त नदी

मुज़ार्त नदी (उईग़ुर: مۇزارت دەرياسى‎, मुज़ार्त दरियासी; अंग्रेज़ी: Muzart River; चीनी: 木扎尔特河), जिसे कभी-कभी मुज़ात नदी भी कहते हैं, जनवादी गणतंत्र चीन द्वारा नियंत्रित शिंजियांग प्रान्त के आक़्सू विभाग में बहने वाली एक नदी का नाम है। यह तारिम नदी की एक उपनदी है और उसमें बाई तरफ़ से विलय होती है। २०वीं सदी की शुरुआत के कुछ स्रोतों में इसका नाम शाह यार दरिया भी मिलता है।

स्रोत व मार्ग

मुज़ार्त नदी तियान शान की पर्वतीय शृंखला में ख़ान तेन्ग्री पहाड़ के पास स्थित मुज़ार्त हिमानी (ग्लेशियर) से शुरु होती है। फिर यह बाईचेंग ज़िले में तियान शान और चुएलेताग़ पर्वतों के बीच की वादी में पूर्व-दक्षिणपूर्व दिशा में निकलती है। बाईचेंग ज़िले के लोग ज़्यादातर इसी नदी की सिन्चाई पर निर्भर करते हैं। यह प्राचीन कूचा शहर के पास से निकलती है जहाँ यह चुएलेताग़ पर्वतों में एक तंग घाटी बनाती है। वादी की उत्तरी चट्टानों में २३० से अधिक गुफ़ाएँ कटी हुई हैं जो किज़िल गुफा परिसर है और प्राचीनकाल के तुषारी लोगों से सम्बन्धित पुरातत्व के नज़रिये से बहुत महत्व रखती हैं।
किज़िल गुफाओं से आगे इस नदी को बाँधकर एक ५०,००० वर्ग मीटर के सतही क्षेत्रफल का बड़ा सरोवर बना दिया गया है। कूचा, तोक्सू और शायार ज़िलों को यहाँ से सिन्चाई का पानी भेजा जाता है। हालांकि मुज़ार्त नदी पहले तारिम नदी में जाकर विलय हुआ करती थी अब यह उस बड़ी नदी तक केवल गर्मियों और बसंत में ही पहुँच पाती है।
कबूई

कबूई, भारत की एक प्रमुख जनजाति हैं।
सीताराम सिंह

सीताराम सिंह (१२ नवम्बर १९४८ – ११ जनवरी २०१४) भारतीय राजनीतिज्ञ थे।
वेस्ट इंडीज क्रिकेट टीम का इंग्लैंड दौरा

टेस्ट सीरीज

साल 1928 से अब तक 157 मैचों की 37 सीरीज हुई हैं। उसमें इंग्लैंड ने 14 सीरीज जीते हैं।

वनडे सीरीज

साल 1973 से अब तक 101 मैचों की 49 (उसमें विश्व कप, ट्रॉफी, इतर) सीरीज हुई हैं। उसमें इंग्लैंड ने 13 सीरीज और 0 आईसीसी टूर्नामेंट जीते हैं।

टी20ई सीरीज

साल 2007 से अब तक 18 मैचों की 13 (उसमें विश्व कप) सीरीज हुई हैं। उसमें इंग्लैंड ने 2 सीरीज और 1 विश्व कप जीते हैं।
मातृवंश समूह ऍस

मनुष्यों की आनुवंशिकी (यानि जॅनॅटिक्स) में मातृवंश समूह ऍस या माइटोकांड्रिया-डी॰एन॰ए॰ हैपलोग्रुप S एक मातृवंश समूह है। यह मातृवंश ज़्यादातर ऑस्ट्रेलिया के आदिवासियों में पाया जाता है।
ध्यान दें के कभी-कभी मातृवंशों और पितृवंशों के नाम मिलते-जुलते होते हैं (जैसे की पितृवंश समूह ऍस और मातृवंश समूह ऍस), लेकिन यह केवल एक इत्तेफ़ाक ही है - इनका आपस में कोई सम्बन्ध नहीं है।

अन्य भाषाओँ में

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।
उरुमची

तारीख़

हाँ (206 क़बल मसीह – 220ए) और तअंग ख़ानदानों (618ए – 907ए) की हुकूमतों के बाद यहां मुसलमानों ने आठवीं सदी में क़दम रखा और 1760ए में मशरक़ी तरकसतान पर चीनी क़ब्ज़े तक यहां मुसलमानों की हुकूमत रही। 1884ए में शहर को नौ तशकील शूदा सूबा सन्कियानग का दारुलहकूमत बनाया गया। 1763ए के बाद से इस का बाज़ाबता चीनी नाम देखोअ था लेकिन 1954ए में उसे अरोमची का नाम दिया गया जो आम तौर पर मारूफ़ था। 1955ए में उसे सन्कियानग अवीग़ौर ख़ुद मुख़तार इलाके का दारुलहकूमत बनाया गया। 1955ए में तेल के ज़ख़ाइर की दरयाफ़त के बाद यहां बड़े पैमाने पर सनअती तरक़्की हुई है।
जुलाई 2009ए में सन्कियानग में ये शहर मुस्लिम चीनी फसादाद, जिसे हाँ-अवीग़ौर फसादाद क़रार दिया जाता है, का निशाना बिना जिस के नतीजे में 200 से ज़ायद अफ़राद मारे गए।
महुआ मोइत्र

शिक्षा

मोइत्रा ने स्कूल स्तर पर कोलकाता में अध्ययन किया और बाद में माउंट होलीओक कॉलेज, दक्षिण हैडली, मैसाचुसेट्स, संयुक्त राज्य अमेरिका से अर्थशास्त्र और गणित में स्नातक की उपाधि प्राप्त की। उन्होंने न्यूयॉर्क शहर और लंदन में जेपी मॉर्गन के लिए एक निवेश बैंकर के रूप में काम किया। वह राजनीति में सक्रिय प्रवेश से पहले जेपी मॉर्गन में उपाध्यक्ष थे।

चुनाव क्षेत्र

वह पश्चिम बंगाल राज्य में नादिया जिले में करीमपुर (विधानसभा निर्वाचन क्षेत्र) का प्रतिनिधित्व करती है।
भानपुरा

भानपुरा हरियाणा राज्य के कैथल जिले की कैथल तहसील का एक गाँव है।
१२१० ईसा पूर्व

१२१० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १२१० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
आईसीसी टी20ई विश्व कप अफ्रीका क्वालिफायर 2018-19

2018-19 आईसीसी टी20ई विश्व कप अफ्रीका क्वालिफायर टूर्नामेंट 2020 आईसीसी टी20ई विश्व कप के लिए योग्यता प्रक्रिया के हिस्से के रूप में खेला गया था।
अंतर्राष्ट्रीय क्षेत्रीय परिषद (आईसीसी) द्वारा बारह क्षेत्रीय क्वालीफायर आयोजित किए गए थे, जिसमें 62 टीमों के साथ पाँच क्षेत्रों में 2018 के दौरान प्रतिस्पर्धा हुई - अफ्रीका (3 समूह), अमेरिका (2), एशिया (2), पूर्वी एशिया प्रशांत (2)  और यूरोप (3)। 2019 में इनमें से शीर्ष 25 पक्ष पाँच क्षेत्रीय फाइनल में आगे बढ़े, सात टीमों के साथ फिर 2019 आईसीसी टी20ई विश्व कप क्वालीफ़ायर में प्रतिस्पर्धा करने के लिए, आईसीसी टी20ई चैम्पियनशिप से छह सबसे कम स्थान के साथ।
पहला अफ्रीकी उप-क्षेत्रीय क्वालीफायर (उत्तर-पश्चिमी उप क्षेत्र) नाइजीरिया में आयोजित किया गया था, जिसमें बोत्सवाना और रवांडा में दो अन्य समूहों का मंचन किया गया था। प्रत्येक समूह में शीर्ष दो टीमें क्षेत्रीय फाइनल टूर्नामेंट में आगे बढ़ती हैं, जो 2019 आईसीसी टी20ई विश्व कप क्वालीफायर के लिए दो अफ्रीकी प्रवेशकों का निर्धारण करेगी। अप्रैल 2018 में, इंटरनेशनल क्रिकेट काउंसिल (आईसीसी) ने 1 जनवरी 2019 से सदस्य पक्षों के बीच खेले गए ट्वेंटी-20 मेन्स मैचों को पूर्ण अंतर्राष्ट्रीय दर्जा दिया। इसलिए, क्षेत्रीय फाइनल में सभी मैच ट्वेंटी-20 अंतरराष्ट्रीय (टी20ई) के रूप में खेले गए।
उत्तर-पश्चिमी उप-क्षेत्र समूह से, घाना और नाइजीरिया दोनों अफ्रीका क्षेत्रीय फाइनल के लिए योग्य थे। घाना के साइमन एटेक को उत्तरी-पश्चिमी समूह में टूर्नामेंट का खिलाड़ी नामित किया गया था। दूसरा समूह, पूर्वी उप क्षेत्र, 7 जुलाई 2018 को शुरू हुआ। केन्या और युगांडा दोनों ने पूर्वी उप क्षेत्र समूह से अफ्रीका क्षेत्रीय फाइनल के लिए क्वालीफाई किया। युगांडा के रियाज़त अली शाह को पूर्वी समूह के लिए टूर्नामेंट का खिलाड़ी नामित किया गया था। दक्षिणी उप क्षेत्र समूह से, बोत्सवाना और नामीबिया अफ्रीका क्षेत्रीय फाइनल के लिए योग्य हैं।
क्षेत्रीय फाइनल मई 2019 में युगांडा में आयोजित किए गए थे। नामीबिया और केन्या दोनों क्षेत्रीय फाइनल में क्रमशः पहले और दूसरे स्थान पर रहने के बाद टी-20 विश्व कप क्वालीफायर में आगे बढ़े।
१९८६ ईसा पूर्व

१९८६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १९८६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
माहिया छंद

‘टप्पे’ विधा (माहिया छंद) का प्रचलन कब हुआ इसके बारे में कोई प्रमाणिक समय तय नहीं है । परन्तु एक लोक सूक्ति के अनुसार इस विधा को जनमानस में लोकप्रिय बनाने में दो आदर्श  प्रेमियों “बालो-माही” की कथा का ज़िक्र मिलता है । यह प्रेमी जोड़ा टप्पों द्वारा एक दूसरे से वार्तलाप किया करता था । लोक छंद  होने के कारण माहिया छंद  का आधार लय रहा है परन्तु जब साहित्यिक दृष्टिकोण से माहिया छंद  का विवेचन किया गया तब साहित्यकारों ने  इस छंद  में तीन चरण तय किये । पहले और तीसरे चरण में 12-12 मात्राएँ तथा दूसरे चरण में 10 मात्राएँ होती हैं । पहला और तीसरा चरण तुकान्त होते हैं । कल बाँट के आधार  पर इस छंद में, अगर मात्राएँ द्विकल के रूप में हों तब इस छंद  में उत्तम गेयता आती है । इसमें सभी चरणों का आरम्भ व अंत गुरु से होता है । इस छंद  में पहले और तीसरे चरण की कल बाँट छह द्विकल (2+2+2+2+2+2) होती है तथा  दूसरे चरण की कल बाँट  में  पाँच द्विकल (2+2+2+2+2) होते हैं। इस छंद  में (212) रगण स्वीकार्य नहीं है जैसे –मोहिनी, , साधना, सादगी, रीझना, जीतना  आदि रगण शब्द माहिया छंद  में प्रयोग नहीं होते।
इस छंद में केवल सगण (112) या  भगण (211) तथा  द्विकल(11)   ही मान्य है । अक्सर 121 )) का क्रम छंद  की गति में बाधा उत्पन्न करता है । इस छंद   में गेयता का  अहम स्थान दिया है । कई बार मात्राभार और कल नियमों का अनुसरण करने पर भी अगर छंद  के प्रवाह में अवरोध उत्पन्न हो रहा है तब छंद साहित्यिक दृष्टि से दोषपूर्ण माना जाएगा ।
1.
मैं आज मुकम्मल हूँ 
तुमसे मिलकर मैं 
अब गंगा का जल हूँ ।
✸✸✸
2.
पायल मत खनकाना 
शाम ढले छत पर 
चुपचाप चले आना
✸✸✸
3.
हर रात गुलाबी है
मेरे प्रीतम की 
हर बात गुलाबी है 
✸✸✸
4.
जब से दिल हारा है 
गलियों में चर्चा 
हर ओर हमारा है ।
✸✸✸
5.
सिन्दूरी रंगत है 
मेरा, क्या इसमें 
सब तेरी संगत है।
✸✸✸ 
6.
खेलेंगे संग पिया 
मैं रँग जाऊँगी 
तेरे ही रंग पिया ।
✸✸✸
7.
यह माँग सजा दो तुम 
गीत अधूरा हूँ 
बस मुझको गा दो तुम।
✸✸✸
8.
मन मेरा डोल गया 
तूने बहकाया 
सब बातें बोल गया।
✸✸✸
9.
चल दिल की बस्ती में 
आजा  बैठ ज़रा 
बाहों की कश्ती में।
✸✸✸
10.
हम थे अनजाने से 
छत पर आया था 
वो रात बहाने से ।
✸✸✸
11.
पैग़ाम न भिजवाना 
ख़त मेरा मिलते 
तत्काल चले आना ।
✸✸✸
12.
माना कुछ ख़ार मिले 
बिछड़े हम तुमसे 
फिर दरिया पार मिले ।
✸✸✸
13.
तुमसे मिल बहकी हूँ 
रजनीगन्धा-सी
अब मैं महकी हूँ ।
✸✸✸
14.
सिंगार बनूँ तेरा 
है अरमान यही 
गलहार बनूँ तेरा 
✸✸✸

सुनीता काम्बोज (हर बात गुलाबी है माहिया छंद संग्रह से)
2016 ग्रीष्मकालीन ओलम्पिक पदक तालिका

2016 ग्रीष्मकालीन ओलम्पिक पदक तालिका 2016 ग्रीष्मकालीन ओलम्पिक खेलों में पदक जीतने वाले देशों की सूची है। इस सूची में वह सभी देश हैं जिन्होंने इस ओलम्पिक में कम से कम एक पदक अवश्य जीता है। कृपया ध्यान दें कि इस सूची में देशों को स्वर्ण पदक जीतने पर उच्च स्थान दिया गया है उसके बाद रजत पदक और फिर कांस्य पदक जीतने को स्थान दिया गया है। उदाहरण के लिए यदि किसी देश ने केवल एक स्वर्ण पदक जीता है तो इस देश को उस देश से ऊपर स्थान मिलेगा जिसने अन्य पदक अधिक संख्या में जीते हैं लेकिन एक भी स्वर्ण पदक नहीं जीता है।
इस तालिका में देश/राओस और कोष्टक में उस देश/राओस का आईओसी कोड दिया गया है। कृपया ध्यान दें कि क्रमांक और स्थान में अन्तर है। क्रमांक केवल एक संख्या है जो क्रमिक रूप से आरम्भ होकर अन्त तक एक-एक कर बढ़ रही है जबकि स्थान इस तालिका में विभिन्न देशों को पदक संख्या के आधार पर दिया गया है। एक से अधिक देश तीनों प्रकार के पदकों का एक सा मेलजोल प्राप्त कर सकते हैं इसलिए ऐसे देशों को एक ही स्थान दिया जाएगा और यह आईओसी कोड के अनुसार क्रमित किए गए हैं।
वियतनाम, कोसोवो, फ़िजी और सिंगापुर ने ओलम्पिक खेलों में पहली बार स्वर्ण पदक जीते। कोसोवो और फ़िजी के यह किसी भी प्रकार के प्रथम पदक भी हैं।
निशानेबाज़ फ़ेहइद अल-दीहानी स्वर्ण पदक जीतने वाले पहले स्वतन्त्र खिलाड़ी बने, यद्यपि इससे पूर्व ओलम्पिक ध्वज तले भी अन्यों द्वारा स्वर्ण पदक जीते गए हैं।
बुल टेरियर

अंग्रेजों बुल टेरियर (English Bull Terrier) टेरियर परिवार में कुत्ते की एक नस्ल है । इस नस्ल का एक लघु संस्करण भी है जिसे आधिकारिक तौर पर लघु बुल टेरियर के रूप में जाना जाता है। यह अपने अंडे के आकार के सिर और त्रिकोणीय आंखों से जाना जाता है। यह नस्ल इंग्लैंड में 19 वीं शताब्दी के अंत में जेम्स हिंक्स नामक एक व्यक्ति द्वारा बनाई गई थी।
सुकन्या आगाशे

सुकन्या आगाशे (जन्म :)  एक लेखिका हैं। वे मराठी और अंग्रेजी में लिखतीं हैं।